CELEX: 32014R0459
Language: mt
Date: 2014-04-29 00:00:00
Title: Regolament ta' Implimentazzjoni tal-Kummissjoni (UE) Nru 459/2014 tad- 29 ta' April 2014 li jemenda ċerti regolamenti dwar il-klassifikazzjoni tal-oġġetti fin-Nomenklatura Magħquda

6.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 133/43
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 459/2014
   tad-29 ta' April 2014
   li jemenda ċerti regolamenti dwar il-klassifikazzjoni tal-oġġetti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Ir-Regolament tal-Kunsill (UE) Nru 953/2013 (2) emenda l-Anness I tar-Regolament (KEE) Nru 2658/87 u jieħu post il-kodiċi NM 8528 59 10, 8528 59 40 u 8528 59 80 permezz tal-kodiċi NM 8528 59 20, 8528 59 31, 8528 59 39 u 8528 59 70.
            
         
               (2)
            
            
               Ċerti Regolamenti tal-Kummissjoni dwar il-klassifikazzjoni tal-oġġetti, adottati sabiex tiġi żgurata l-applikazzjoni uniformi tan-Nomenklatura Magħquda stabbilita bir-Regolament (KEE) Nru 2658/87, jirreferu għall-kodiċi NM li ma għadhomx jeżistu. Dawn għalhekk għandhom jiġu emendati, sabiex iqisu l-kodiċi NM xierqa fis-seħħ.
            
         
               (3)
            
            
               Il-Kumitat tal-Kodiċi Doganali ma ħariġx opinjoni dwar il-punt tal-Anness III ta' dan ir-Regolament fil-limitu ta' żmien stabbilit miċ-Ċermen tiegħu. Il-miżuri previsti fl-Anness I, II u IV ta'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   1.   L-Anness tar-Regolament tal-Kummissjoni (KE) Nru 1156/2008 (3), kif emendat mir-Regolament ta' Implimentazzjoni (UE) Nru 441/2013 (4), jiġi sostitwit mit-test li jinsab fl-Anness I ta' dan ir-Regolament.
   2.   Il-punt 1 tal-Anness tar-Regolament tal-Kummissjoni (KE) Nru 1172/2008 (5), kif emendat mir-Regolament ta' Implimentazzjoni (UE) Nru 441/2013, jiġi sostitwit mit-test li jinsab fl-Anness II ta' dan ir-Regolament.
   3.   L-Anness għar-Regolament ta' Implimentazzjoni tal-Kummissjoni (UE) Nru 1196/2011 (6) jiġi ssostitwit bit-test li jinsab fl-Anness III għal dan ir-Regolament.
   4.   L-Anness għar-Regolament ta' Implimentazzjoni tal-Kummissjoni (UE) Nru 698/2012 (7) jiġi ssostitwit bit-test li jinsab fl-Anness IV għal dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' April 2014.
      
         
            Għall-Kummissjoni,
         
         
            F'isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kummissjoni (UE) Nru 953/2013 tas-26 ta' Settembru 2013 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 263, 5.10.2013, p. 4).
   
      (3)  Ir-Regolament tal-Kummissjoni (KE) Nru 1156/2008 tal-20 ta' Novembru 2008 dwar il-klassifikazzjoni ta' ċerti prodotti fin-Nomenklatura Magħquda (ĠU L 310, 21.11.2008, p. 9)
   
      (4)  Ir-Regolament ta' Implimentazzjoni tal-Kummissjoni (UE) Nru 441/2013 tas-7 ta' Mejju 2013 li jemenda jew iħassar ċerti regolamenti dwar il-klassifikazzjoni tal-oġġetti fin-Nomenklatura Magħquda (ĠU L 130, 15.5.2013, p. 1).
   
      (5)  Ir-Regolament tal-Kummissjoni (KE) Nru 1172/2008 tal-25 ta' Novembru 2008 dwar il-klassifikazzjoni ta' ċerti prodotti fin-Nomenklatura Magħquda (ĠU L 317, 27.11.2008, p. 4).
   
      (6)  Ir-Regolament tal-Kummissjoni (UE) Nru 1196/2011 tas-17 ta' Novembru 2011 dwar il-klassifikazzjoni ta' ċerti prodotti fin-Nomenklatura Magħquda (ĠU L 303, 22.11.2011, p. 12).
   
      (7)  Ir-Regolament tal-Kummissjoni (UE) Nru 698/2012 tal-25 ta' Lulju 2012 dwar il-klassifikazzjoni ta' ċerti prodotti fin-Nomenklatura Magħquda (ĠU L 203, 31.7.2012, p. 34).
   
      ANNESS I
      
         
            “ANNESS
            
                        Deskrizzjoni tal-prodotti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Apparat għar-rekordjar, ir-riproduzzjoni u l-wiri ta' stampi fissi (hekk imsejjaħ ‘inkwatru tar-ritratti diġitali’), ta' qisien globali ta' 17 cm (tul) bi 12,9 cm (wisa') u 12,3 cm (fond), li huwa magħmul mill-komponenti ewlenin li ġejjin f'qafas wieħed:
                                    
                                                —
                                             
                                             
                                                skrin tal-kulur tat-tip ta' apparat bil-kristalli likwidi (LCD) b'qisien djagonali tal-iskrin ta' 13 cm (5,1 pulzieri) u b'riżoluzzjoni ta' 320 b'240 'pixel',
                                             
                                          
                                                —
                                             
                                             
                                                spazju għall-karta tal-Modulu tal-Identità tal-Abbonat (Subscriber Identity Module, SIM),
                                             
                                          
                                                —
                                             
                                             
                                                ‘interfaċċa’ tal-infra-aħmar (infrared),
                                             
                                          
                                                —
                                             
                                             
                                                memorja interna,
                                             
                                          
                                                —
                                             
                                             
                                                buttuni tal-kontroll.
                                             
                                          L-istampi jiġu trasferiti għal ġol-memorja interna tal-apparat minn apparat kompatibbli (bħal telefown ċellulari, makkinarju għall-ipproċessar awtomatiku tad-dejta, jew kamera diġitali) permezz ta' sinjal infra-aħmar jew b'karta tas-SIM permezz tas-Servizz tal-Messaġġi Multimedjali (Multimedia Messaging Service, MMS).
                                    L-istampi jistgħu jiġu ttrasferiti wkoll mill-apparat għal fuq apparat kompatibbli permezz tas-sinjal infra-aħmar.
                                    L-apparat jappoġġa l-formati tal-JPEG u tal-GIF b'riżoluzzjoni massima ta' 1 024  b'728 pixel.
                                    L-apparat jista' juri l-istampi waħda waħda jew b'mod ta' sensiela ta' stampi (slideshow).
                                    Il-memorja interna tiegħu tista' żżomm sa 50 stampa.
                                 
                              
                     
                        8528 59 70 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mill-kliem tal-kodiċijiet NM 8528 , 8528 59  u 8528 59 70 .
                        Hekk kif l-apparat huwa mfassal għall-fini li jwettaq tliet funzjonijiet fit-tifsira tan-Nota 3 tat-Taqsima XVI (rekordjar, riproduzzjoni u wiri ta' stampi fissi), dan għandu jiġi kklassifikat li huwa magħmul biss minn dak il-makkinarju li jwettaq il-funzjoni prinċipali.
                        Minħabba l-kapaċità tiegħu li juri l-istampi, il-funzjoni ewlenija tal-apparat hija meqjusa li hi bħala moniter, li hija funzjoni individwali speċifikata fl-intestatura t-titlu bin-numru 8528 .
                        Il-fatt li s-sinjali ma jintwerewx direttament minn sorsi esterni ma jeskludix il-klassifikazzjoni taħt l-intestatura 8528  peress li l-moniters ta' dik l-intestatura jistgħu jkunu kapaċi li jirċievu varjetà ta' sinjali minn sorsi differenti (ara wkoll in-Noti ta' Spjegazzjoni tas-Sistema Armonizzata (Harmonised System Explanatory Notes, HSEN) għall-intestatura 8528 , it-tielet paragrafu).
                        Għaldaqstant l-apparat għandu jiġi kklassifikat taħt il-kodiċi NM 8528 59 70  bħala moniters oħrajn.
                     
                  
                        
                                    2.
                                 
                                 
                                    Apparat għar-rekordjar, ir-riproduzzjoni u l-wiri ta' stampi fissi u stampi tal-vidjows, kif ukoll għar-rekordjar u r-riproduzzjoni tal-ħoss (hekk imsejjaħ ‘inkwatru tar-ritratti diġitali’), ta' qisien globali ta' 33 cm (wisa') b'24,1 cm (għoli) b'4,1 cm (fond), li huwa magħmul mill-komponenti ewlenin li ġejjin f'qafas wieħed:
                                    
                                                —
                                             
                                             
                                                skrin tal-kulur tat-tip ta' apparat bil-kristalli likwidi (liquid crystal device, LCD) b'qisien djagonali tal-iskrin ta' 25,4 cm (10 pulzieri) u b'riżoluzzjoni ta' 800 b'480 pixel,
                                             
                                          
                                                —
                                             
                                             
                                                memorja interna b'kapaċità ta' ħażna ta' 128 MB,
                                             
                                          
                                                —
                                             
                                             
                                                spazji għall-karti tal-memorja,
                                             
                                          
                                                —
                                             
                                             
                                                lawdspikers li qegħdin ġo fih stess,
                                             
                                          
                                                —
                                             
                                             
                                                żewġ interfaċċi tal-USB,
                                             
                                          
                                                —
                                             
                                             
                                                buttuni tal-kontroll.
                                             
                                          Jappoġġa l-formati li ġejjin:
                                    
                                                —
                                             
                                             
                                                awdjo: MP3,
                                             
                                          
                                                —
                                             
                                             
                                                stampa fissa: JPEG, GIF,
                                             
                                          
                                                —
                                             
                                             
                                                vidjow: MPEG1, MPEG4, MOV, AVI.
                                             
                                          Tipi differenti ta' apparat tat-tip solid state għall-ħażna u li mhux volatili jistgħu jiddaħħlu ġol-ispazji għall-karti tal-memorja.
                                    L-istampi jistgħu jintwerew jew bħala stampa waħda, jew f'forma ta' sensiela ta' stampi (slideshow), jew f'forma ta' stampi mċekknin (thumbnails).
                                 
                              
                     
                        8528 59 70 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mill-kliem tal-kodiċijiet NM 8528 , 8528 59  u 8528 59 70 .
                        Hekk kif l-apparat huwa mfassal għall-fini li jwettaq tliet funzjonijiet fit-tifsira tan-Nota 3 tat-Taqsima XVI (rekordjar, riproduzzjoni u wiri ta' stampi fissi), dan għandu jiġi kklassifikat li huwa magħmul biss minn dak il-makkinarju li jwettaq il-funzjoni prinċipali.
                        Skont it-tfassil u l-kunċett tal-apparat, l-għan tiegħu hu li juri l-istampi fissi u dawk tal-vidjows. Ir-rekordjar ta' stampi fissi u stampi tal-vidjows għandu jitqies bħala funzjoni sekondarja tal-apparat. Għaldaqstant, il-funzjoni ewlenija tiegħu hija meqjusa li hi bħala moniter, li hija funzjoni individwali speċifikata fl-intestatura 8528 .
                        Il-fatt li s-sinjali ma jintwerewx direttament minn sorsi esterni ma jeskludix il-klassifikazzjoni taħt l-intestatura 8528  peress li l-moniters ta' dik l-intestatura jistgħu jkunu kapaċi li jirċievu varjetà ta' sinjali minn sorsi differenti (ara wkoll l-HSEN għall-intestatura 8528 , it-tielet paragrafu).
                        L-apparat mhuwiex kapaċi li juri sinjali direttament minn makkinarju għall-ipproċessar awtomatiku tad-dejta peress li l-interfaċċi tal-USB jintużaw biss għat-trasferiment tal-midja fajls. Konsegwentament il-klassifikazzjoni taħt l-intestaturi 8528 51 00  u 8528 59 31  hija eskluża.
                        Għaldaqstant l-apparat għandu jiġi kklassifikat taħt il-kodiċi NM 8528 59 70  bħala moniters oħrajn.”
                     
                  
      
   
   
      ANNESS II
      
         
            “ANNESS
            
                        Deskrizzjoni tal-prodotti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Apparat li jaħdem bil-batterija li jinkludi sistema ta' qari bil-lejżer għar-riproduzzjoni tal-vidjow u moniter tal-kulur biex juri l-vidjow (hekk imsejjaħ ‘portable DVD player’). Il-qisien globali huma 19 cm (tul) b'14,2 cm (wisa') u 3,7 cm (għoli) u l-piż huwa ta' 800 gramma.
                                    Il-moniter huwa tat-tip ta' apparat bil-kristalli likwidi (LCD) b'qisien djagonali tal-iskrin ta' 21,6 cm (8 pulzieri u nofs). L-apparat jista' jintlewa u l-moniter tiegħu jista' jiddawwar.
                                    L-apparat huwa mgħammar b'lawdspikers li qegħdin ġo fih stess.
                                    Fih l-interfaċċi li ġejjin:
                                    
                                                —
                                             
                                             
                                                spazji għall-karti għall-espansjoni tal-memorja,
                                             
                                          
                                                —
                                             
                                             
                                                port għall-USB,
                                             
                                          
                                                —
                                             
                                             
                                                port tal-input u l-output għal sinjal tal-vidjow kompost,
                                             
                                          
                                                —
                                             
                                             
                                                jacks għall-kuffji.
                                             
                                          L-apparat jista' jagħraf midja ottika (pereżempju CDs u DVDs) u midja li hi semikonduttur (pereżempju memorja flash tal-USB) li jkunu f'diversi formati tal-awdjo u tal-vidjow.
                                 
                              
                     
                        8528 59 70 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mill-kliem tal-kodiċijiet NM 8528 , 8528 59  u 8528 59 70 .
                        Peress li l-apparat huwa mfassal għall-fini li jwettaq żewġ funzjonijiet fit-tifsira tan-Nota 3 tat-Taqsima XVI (riproduzzjoni u wiri ta' vidjow), dan għandu jiġi kklassifikat li huwa magħmul biss minn dak il-makkinarju li jwettaq il-funzjoni prinċipali.
                        Minħabba li t-tfassil u l-kunċett tal-apparat u b'mod aktar partikolari l-qisien tal-iskrin li jiffaċilita l-wiri tas-segwenzi tal-vidjow għal perjodi itwal, il-funzjoni prinċipali tal-apparat hija li juri vidjow.
                        L-apparat mhuwiex kapaċi li juri sinjali direttament minn makkinarju għall-ipproċessar awtomatiku tad-dejta bħall port tal-USB jintuża biss għat-trasferiment tal-midja fajls. Konsegwentament il-klassifikazzjoni taħt l-intestaturi 8528 51 00  u 8528 59 31  hija eskluża.
                        Għaldaqstant l-apparat għandu jiġi kklassifikat taħt il-kodiċi NM 8528 59 70  bħala moniters oħrajn.”
                     
                  
      
   
   
      ANNESS III
      
         
            “ANNESS
            
                        Deskrizzjoni tal-prodotti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Apparat elettroniku li jista' jinġarr, jaħdem bil-batterija u jintlibes mal-għajnejn, jintuża biex jintwerew immaġni (hekk imsejħin ‘nuċċalijiet tal-vidjow’) b'qisien meta magħluq ta' madwar 15 × 3,5 × 2,5 cm.
                        L-apparat elettroniku li jintlibes mal-għajnejn jikkonsisti f'żewġ skrins tal-kristall likwidu (LCD), kull wieħed b'riżoluzzjoni ta' 640 × 480 pixel, (ekwivalenti virtwali ta' skrin ta' 80 pulzier li wieħed jarah minn 2 metri 'l bogħod) u ċirkwiti li jipproċessaw il-ħoss, immuntati fuq frejm simili għal dak tan-nuċċali.
                        L-apparat huwa mgħammar bl-interfaċċi li ġejjin:
                        
                                    —
                                 
                                 
                                    VGA input,
                                 
                              
                                    —
                                 
                                 
                                    Audio Video (A/V) input.
                                 
                              L-apparat jista' jitqabbad ma' makkinarju għall-ipproċessar d-dejta awtomatiku (automatic data-processing, ADP) u ma' apparat li jirriproduċi l-vidjows, riċevituri tat-televiżjoni u consoles tal-logħob.
                        Juri immaġni tal-vidjow 3-dimensjonali (3D) virtwali għal raġunijiet ta' divertiment.
                     
                     
                        8528 59 31 
                     
                     
                        Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda u bil-kliem tal-kodiċi NM 8528 , 8528 59  u 8528 59 31 .
                        Peress li l-apparat ma jinkorporax tjuner jew strumenti simili li jawtorizzaw ir-reċezzjoni ta'sinjali tat-televiżjoni, il-klassifikazzjoni bħala apparat tar-reċezzjoni taħt is-subintestatura 8528 72  hija eskluża.
                        L-apparat juża żewġ skrins LCD żgħar ħafna (wieħed quddiem kull għajn) biex joħloq immaġni virtwali ekwivalenti għal skrin ta' 80 pulzier li wieħed jarah minn żewġ metri 'l bogħod Minħabba dawn l-għanijiet u l-proprjetajiet oġġettivi, u b'mod partikolari l-abbiltà tiegħu li juri stampi 3D, l-apparat huwa maħsub għal finijiet ta' divertiment bħal li jintwerew films programmi tat-televiżjoni jew logħob. Konsegwentement, il-klassifikazzjoni taħt l-intestatura 8528 51  hija eskluża peress li l-apparat ma jistax jitqies bħala tip unikament jew prinċipalment użat f'sistema ADP tal-intestatura 8471 .
                        Minħabba li l-moniter huwa kapaċi juri sinjali minn makkinarju ADP f'livell suffiċjenti għal użu prattiku mal-makkinarju ADP, jitqies li kapaċi juri sinjali minn makkinarji għall-ipproċessar tad-dejta awtomatiċi b'livell aċċettabbli ta' funzjonalità.
                        Il-moniter għandu għalhekk jiġi kklassifikat taħt il-Kodiċi NM 31 bħala skrin tal-pannell ċatt li kapaċi juri sinjali minn makkinarji għall-ipproċessar awtomatiku tad-dejta b'livell aċċettabbli ta' funzjonalità bi skrin b'teknoloġija tal-kristalli likwidi (LCD).”
                     
                  
      
   
   
      ANNESS IV
      
         
            “ANNESS
            
                        Deskrizzjoni tal-prodotti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Apparat multifunzjonali (hekk imsejjaħ ‘ċentru multimedjali għal vetturi bil-mutur’) tat-tip użat f'vetturi bil-mutur, li jikkonsisiti f'żewġ komponenti ewlenin:
                                    
                                                —
                                             
                                             
                                                apparat riċevitur ta' xandir bir-radju kombinat ma' CD/DVD player,
                                             
                                          
                                                —
                                             
                                             
                                                skrin tal-kristalli likwidi (LCD) tal-kulur u jinqala' tat-tip touch screen b'qies djagonali tal-iskrin ta' madwar 17,5 cm. (7 pulzieri) u proporzjon tal-aspett ta' 16:9.
                                             
                                          L-apparat huwa mgħammar b'konnetturi li jippermettu r-riċeviment ta' sinjali ta' vidjow minn sorsi esterni bħal kamera anterjuri.
                                    L-apparat hu ppreżentat b'remote control.
                                    Mal-apparat jista' jitwaħħal skrin addizzjonali.
                                 
                              
                     
                        8528 59 70 
                     
                     
                        Il-klassifikazzjoni hija determinata mir-regoli ġenerali (GIR) 1, 3(c) u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 8528 , 8528 59  u 8528 59 70 .
                        L-apparat huwa mfassal għall-fini li jwettaq funzjonijiet varji (ir-riproduzzjoni tal-ħoss, riproduzzjoni tal-vidjow, xandir bir-radju, wiri ta' vidjows), li l-ebda waħda minnhom, fid-dawl tat-tfassil u l-kunċett, ma tagħti lill-apparat il-karattru essenzjali tiegħu.
                        Għalhekk bl-applikazzjoni tal-GIR 3(c), l-apparat għandu jiġi kklassifikat taħt il-kodiċi NM 8528 59 70  bħala moniters oħrajn.
                     
                  
                        
                                    2.
                                 
                                 
                                    Apparat multifunzjonali (hekk imsejjaħ ‘ċentru multimedjali għal vetturi bil-mutur’) tat-tip użat f'vetturi bil-mutur b'qisien ta' madwar 17 × 5 × 16 cm.
                                    Hu jġib flimkien, fl-istess qafas, apparat ta' riċeviment ta' xandir bir-radju, apparat għar-riproduzzjoni tal-ħoss u tal-vidjows u skrin tal-kristalli likwidi (LCD) b'qisien dijagonali ta' madwar 8 cm (3,5 pulzieri).
                                    L-apparat huwa mgħammar b'konnetturi li jippermettu r-riċeviment ta' sinjali ta' vidjow minn sorsi esterni bħal kamera anterjuri.
                                    L-apparat jista' wkoll jirriproduċi ħoss u immaġni minn stikka tal-memorja USB.
                                    L-apparat hu ppreżentat b'remote control.
                                    Mal-apparat jista' jitwaħħal skrin addizzjonali.
                                 
                              
                     
                        8528 59 70 
                     
                     
                        Il-klassifikazzjoni hija determinata mir-regoli ġenerali (GIR) 1, 3(c) u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 8528 , 8528 59  u 8528 59 70 .
                        L-apparat huwa mfassal għall-fini li jwettaq funzjonijiet varji (ir-riproduzzjoni tal-ħoss, riproduzzjoni tal-vidjow, xandir bir-radju, wiri ta' vidjows), li l-ebda waħda minnhom, fid-dawl tat-tfassil u l-kunċett, ma tagħti lill-apparat il-karattru essenzjali tiegħu.
                        L-apparat mhuwiex kapaċi li juri sinjali direttament minn makkinarju għall-ipproċessar awtomatiku tad-dejta bħala interfaċċa tal-USB jintuża biss għar-riproduzzjoni tal-awdjo minn stikka tal-memorja USB. Konsegwentament il-klassifikazzjoni taħt is-sottointestaturi 8528 51 00  u 8528 59 31  hija eskluża.
                        Għalhekk bl-applikazzjoni tal-GIR 3(c), l-apparat għandu jiġi kklassifikat taħt il-kodiċi NM 8528 59 70  bħala mointers oħrajn.
                     
                  
                        
                                    3.
                                 
                                 
                                    Apparat multifunzjonali (hekk imsejjaħ ‘ċentru multimedjali għal vetturi bil-mutur’) tat-tip użat f'vetturi bil-mutur.
                                    Hu jġib flimkien, fl-istess qafas, apparat ta' riċeviment ta' xandir bir-radju, apparat għar-riproduzzjoni tal-ħoss u tal-vidjows apparat ta' navigazzjoni bir-radju u display tal-kristalli likwidi (LCD) b'qisien dijagonali tal-iskrin ta' madwar 18 cm (7 pulzieri) u proporzjon tal-aspett ta' 16:9.
                                    L-apparat huwa mgħammar b'konnetturi li jippermettu r-riċeviment ta' sinjali vidjow minn sorsi esterni bħal kamera anterjuri jew tjuner DVB-T.
                                    L-apparat jista' wkoll jirriproduċi ħoss u immaġni minn kard tal-memorja.
                                    L-apparat hu ppreżentat b'żewġ remote controls.
                                    Mal-apparat tista' titwaħħal display addizzjonali.
                                 
                              
                     
                        8528 59 70 
                     
                     
                        Il-klassifikazzjoni hija determinata mir-regoli ġenerali (GIR) 1, 3(c) u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 8528 , 8528 59  u 8528 59 70 .
                        L-apparat huwa mfassal għall-finijiet li jwettaq funzjonijiet varji (riproduzzjoni tal-ħoss, riproduzzjoni tal-vidjow, għajnuna għan-navigazzjoni bir-radju, xandir bir-radju, wiri ta' vidjows), li l-ebda waħda minnhom, fid-dawl tat-tfassil u l-kunċett, ma tagħti lill-apparat il-karattru essenzjali tiegħu.
                        Għalhekk bl-applikazzjoni tal-GIR 3(c), l-apparat għandu jiġi kklassifikat taħt il-kodiċi NM 8528 59 70  bħala moniters oħrajn.”